સાધુનાં સ્વાંગમાં શેતાન બનીને સગીર બાળા પર બળાત્કાર કરવાનાં કેસમાં દોષિત ઠરેલા અને જોધપુરની જેલમાં સજા કાપી રહેલા લંપટ આસારામે તેની સજા ઓછી કરવા રાજસ્થાનનાં રાજ્યપાલ કલ્યાણ સિંહ સમક્ષ દયાની અરજી કરી છે. ઉંમરને આધારે સજા ઓછી કરવા અને રહેમ કરવા આસારામે હાથ ફેલાવ્યા છે. 25 એપ્રિલે જોધપુર કોર્ટ દ્વારા સગીરા પર બળાત્કારનાં કેસમાં આસારામને આજીવન કારાવાસની સજા કરાઈ છે. આસારામે પાંચ વર્ષ પહેલા તેના જોધપુર નજીકના આશ્રમમાં સગીરા સાથે દુષ્કર્મ આચરીને હવસ સંતોષી હતી. જેમાં કોર્ટે તેને દોષિત ઠરાવ્યા હતા.